[{"text_idx": "#000002", "text": "Nia tuta elsendo estas dedic\u0302ita al sondokumentoj ligitaj kun la Malfermo de la 2-a Virtuala Kongreso de Esperanto. En g\u0302i au\u0306dig\u0302as la saluta mesag\u0302o de Margareta Zaleski-Zamenhof, la pranepino de la lingvokreinto Ludoviko Zamenhof. Ni prezentas sinsekve la salutajn mesag\u0302ojn de reprezentantinoj de kvin regionoj, kontinentoj \u2013 Eu\u0306ropo, Australio/Oceanio, Afriko, Ameriko kaj Azio. Fine ni prezentas la mesag\u0302on adresitan al la 2-a VK flanke de Unesko. La akompana foto bildigas la ekrankopion de la kongresa platformo en momento, kiam ni finpretigis la hodiau\u0306an elsendon. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo (kaj kelkaj pli fruaj) estos au\u0306debla en jutubo: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000006", "text": "Elkorajn dankojn pro la plia fasko de la kongresaj informoj. Kun kortus\u0302o mi au\u0306skultis la bonvenigon de la Nepino de nia granda Majstro, despli, ke mi povis dum la kongreso en Lille \u2013 kun grandega korbatado \u2013 kurte babili kun la jam bedau\u0306rinde forpasinta antau\u0306 preskau\u0306 du jaroj Nepo \u2013 Ludoviko Zaleski-Zamenhof. La en VoKo-enkondukita nova maniero saluti la kongreson estas komprenebla por la virtuala kongreso \u2013 tamen mi tre s\u0302atis la tradician metodon, kiu havis jam preskau\u0306 kultan signifon. Mi atendas, ke g\u0302i revenos en la realaj kongresoj. (Voko \u2013 virtuala kongreso \u2013 Rooo \u2013 reala kongreso. La kurtigoj estas preskau\u0306 simbolaj, c\u0302u ne? )\nEstas iom bedau\u0306rinde, ke la g\u0302enerala direktorino de Unesko Audrey Azoulay ne sendis personan kelkminutan mesag\u0302on. S\u0302i povus prepari g\u0302in jam antau\u0306e kaj peti sian oficiston sendi g\u0302in al UEA... Mi tre esperas, ke post la multaj tre pozitivaj frazoj kaj promesoj sekvos agoj kaj Unesco proklamos la 26an de julio kiel la Internacia Tago de Esperanto."}, {"text_idx": "#000007", "text": "Elkorajn dankojn pro la plia fasko de la kongresaj informoj. Kun kortus\u0302o mi au\u0306skultis la bonvenigon de la Nepino de nia granda Majstro, despli, ke mi povis dum la kongreso en Lille \u2013 kun grandega korbatado \u2013 kurte babili kun la jam bedau\u0306rinde forpasinta antau\u0306 preskau\u0306 du jaroj Nepo \u2013 Ludoviko Zaleski-Zamenhof. La en VoKo-enkondukita nova maniero saluti la kongreson estas komprenebla por la virtuala kongreso \u2013 tamen mi tre s\u0302atis la tradician metodon, kiu havis jam preskau\u0306 kultan signifon. Mi atendas, ke g\u0302i revenos en la realaj kongresoj. (Voko \u2013 virtuala kongreso \u2013 Rooo \u2013 reala kongreso. La kurtigoj estas preskau\u0306 simbolaj, c\u0302u ne? )"}, {"text_idx": "#000008", "text": "Estas iom bedau\u0306rinde, ke la g\u0302enerala direktorino de Unesko Audrey Azoulay ne sendis personan kelkminutan mesag\u0302on. S\u0302i povus prepari g\u0302in jam antau\u0306e kaj peti sian oficiston sendi g\u0302in al UEA... Mi tre esperas, ke post la multaj tre pozitivaj frazoj kaj promesoj sekvos agoj kaj Unesco proklamos la 26an de julio kiel la Internacia Tago de Esperanto."}, {"text_idx": "#000009", "text": "Retpos\u0302tadreso ne estos publikigita. Devigaj kampoj estas markitaj per *"}, {"text_idx": "#000010", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}, {"text_idx": "#000012", "text": "Nia retejo uzas la programon Akismet por redukti spamon."}]